สวัสดีค่ะหนูกินยาคุมหลังจากหมดประจำเดือน7วันค่ะโดยก่อหน้านี้กินมา2แผงแล้วค่ะ แล้วหนูได้มีเพศสัมพันธ์แบบไม่ป้องกัน โดยแฟนหนูหลั่งนอกทุกครั้ง และหนูก่อได้ไปทำความสะอาดภายในทุกครั้งค่ะ การล้างภายใรอวัยวะเพศสามารถทำให้เชื้ออสุจิลดลงไหมค่ะ ทำแบบนี้จะมีโอกาสท้องไหมค่ะ
สวัสดีค่ะ การทานยาคุมกำเนิดแผงแรกนั้น ให้ทานภายใน 1-5 วันนับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากเลย 5 วันไปแล้ว ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนและเมื่อทานยาคุมกำเนิดแผงแรกหมดแล้ว การทานในแผงที่ 2 และแผงต่อๆ ไป ให้ทำดังนี้- หากเป็นยาคุมชนิด 21 เม็ด ให้เว้นระยะ 7 วัน ก่อนที่จะเริ่มทานยาแผงใหม่ต่อไป โดยไม่ต้องดูว่าประจำเดือนจะมาและหมดในวันไหน- หากเป็นยาคุมชนิด 22 เม็ด ให้เว้นระยะ 6 วัน ก่อนที่จะเริ่มทานยาแผงใหม่ต่อไป โดยไม่ต้องดูว่าประจำเดือนจะมาและหมดในวันไหน- หากเป็นยาคุมชนิด 28 เม็ด เมื่อทานยาครบ 21 เม็ด ก็ให้เริ่มทานยาแผงใหม่ต่อไปได้เลย โดยไม่ต้องดูว่าประจำเดือนจะมาและหมดในวันไหนหากทานยาได้อย่างถูกต้องดังกล่าว และได้ทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสียร่วม ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสในการตั้งครรภ์ประมาณ 0.3% แต่หากทานไม่ถูกต้องตามที่ได้กล่าวไป โอกาสในการตั้งครรภ์ก็จะมีมากขึ้นส่วนการสวนล้างช่องคลอดหลังการมีเพศสัมพันธ์ ไม่ได้ช่วยลดโอกาสในการตั้งครรภ์ลงแต่อย่างใดค่ะ